Intaseteri ya bojanala ya Aforika Borwa e theilwe thata-thata mo ditsompelong le mo dikumong tsa yone tsa tlhago. Buka eno ya bobedi e tlotla ka diphologolo le dimela le ka ditsompelo tse dingwe tsa tlhago tse motho a ka di ipelelang kwa serapeng sepe fela sa diphologolo kgotsa sa bosetšhaba, sa porofense kgotsa sa selegae, go umaka di sekae fela. Bojanala mo dilong tsa tlhago e sa ntse e le bojanala jo bo botlhokwa thata mo Aforika Borwa. Se se gakgamatsang ke gore ga go a kwalwa sepe se se kalo ka bojanala jwa mofuta ono mo Aforika Borwa; mo bukeng eno e e nang le dikgaolo di le 14, go kwadilwe dilo di le dintsi ka jone. Di bua ka tlhatlhobisiso ya gore bojanala mo dilong tsa tlhago bo ka ga eng; go ka dirwang gore bo kgone go itsetsepela; kumo ya bojanala jwa tlhago e akaretsa eng; seabe sa bojanala jwa setso le bojanala jwa bogatlhamela-masisi jaaka bojanala jo bo dirwang mo dilong tsa tlhago; Bojanala jwa dithuto tsa ikonomi ka ga tikologo; tsela ya go tlhama ditsela tsa go tsamaya mo dithabeng; tsela ya go laola mafelo a a ditsobotla le diparaka le go kgona go dira gore dilo tseno di itsetsepele. Barutegi ba ba di gogang kwa pele mo Aforika Borwa ba kwadile dikgaolo tse di maleba ka dikgang tseno. Baithuti, barutegi le badira mo tirong eno ba tla fitlhela kgatiso eno e le mosola e bile e le e e tlhabang botlhale. Boikaelelo jwa kgatiso eno ke go tlhalosa bojanala mo dilong tsa tlhago ka tsela e e utlwalang sentle ka go dirisa dikai tse di mosola le dikaelo tse di tlhaloganyesegang.